ערי הזהב הנסתרות
ערי הזהב הנסתרות (ביפנית: 太陽の子エステバン, תרגום: "אסטבן, ילד השמש"; בצרפתית: Les Mystérieuses Cités d'Or) היא סדרת אנימה בת 117 פרקים שהופקה לטלוויזיה ב-1982 בשיתוף-פעולה יפני-צרפתי. סדרת האנימציה היא עיבוד חופשי לספר "ערי הזהב הנסתרות" מאת הסופר האמריקני סקוט אודל.
הסדרה שודרה בארצות רבות ודובבה למספר שפות. בישראל שודרה הסדרה בטלוויזיה החינוכית בשנת 1988 ושוב בשנת 1991 בדיבוב צרפתי, עם כתוביות בעברית ובהמשך בדיבוב לעברית בערוץ זום.
בסוף כל פרק שודר קטע דוקומנטרי קצר בן 2–4 דקות אשר הרחיב על הרקע לעלילת הפרק, כגון הגעת קולומבוס לאמריקה, הסערות במצר מגלן, תעלת פנמה או תרבות האינקה.
עלילת הסדרה.
השנה שבה מתרחשים האירועים בסדרה היא 1532, התקופה שבה הפליגו קונקיסטאדורים אל "העולם החדש" במטרה למצוא זהב ולהתעשר, ולשם כך בזזו והרסו את התרבויות האינדיאניות שפרחו בימים ההם ביבשת אמריקה.
בעקבות המלחמה בין אטלנטיס ואנשי המו, אסון נורא עומד לקרות ובעקבותו אנשי המו ואטלנטיס בנו את 7 ערי הזהב במטרה למנוע אותו, אסטבן וזיאה הם הנבחרים שעונדים את תליוני הזהב שפותחים את ערי הזהב וביחד עם טאו, הנצר האחרון של שושלת המו, מנדוזה סנצ'ו ופדרו הימאים, (וכמובן, קוקופטל) הם צריכים לגלות את 7 ערי הזהב הנסתרות לפני שיהיה מאוחר מידיי.
דמויות.
אסטבן- יתום שניצל בים כתינוק לפני שתים עשרה שנים על ידי הנווט הספרדי מנדוזה. הוא עונד אחד משני תליוני השמש. הוא חולם על הרפתקאות והוא אימפולסיבי ביותר. לאסטבן יש פחד גבהים אשר לא מובן על ידי תושבי ברצלונה המאמינים שהוא "ילד השמש" ומניפים אותו גבוה בנמל כדי לקרוא לשמש כדי לסייע לספינות העוזבות. הוא מצטרף לספרדים בחיפושיהם אחר אחת משבע ערי הזהב בעולם החדש, בתקווה למצוא את אביו.
זיאה - בתו של כומר גדול אינקי. היא נחטפה מפרו לפני חמש שנים, כשהייתה בת שבע, על ידי הפולשים הספרדים וניתנה במתנה למלכת ספרד עבור ביתו, הנסיכה מרגריטה. היא פגשה את אסטבן כאשר נחטפה על ידי מנדוזה עבור המושל פיזארו שרצה שתתרגם לו את קיפו הזהב. זיאה עונדת תליון שמש כמו זה של אסטבן, עם דיסק שמש וירח משולבים
טאו-הצאצא האחרון של האימפריה השקועה - מו. הוא חי לבדו באיי גלאפגוס לאחר מות אביו. בתחילה הוא מתחמק מחברתם של האחרים כאשר הם נשטפים באי שלו, אך כאשר נחשפה הספינה סולריס הוא הצטרף אליהם למסע שלהם
מנדוזה - איש נווט של הצי הספרדי. הוא הציל אסטבן הצעיר מספינה טרופה במהלך אחת מסעותיו. מלח מנוסה, נווט מיומן וסייף אמן, מנדוזה מציג את עצמו בתפקיד מנהיג. עם זאת, לא תמיד ברור היכן טמונה הנאמנות שלו, ולעיתים קרובות הוא מסוכסך עם הדמויות האחרות. הוא מלווה בשני הימאים שלו: סנצ'ו ופדרו. מנדוזה בילה שנים רבות בחיפוש אחר מידע על ערי הזהב הנסתרות, שהובילו אותו בסופו של דבר לתליוני השמש - אחד מהם הוא לקח מאסטבן כשחילץ אותו בים.
אתרים בעלילה.
רוב האתרים שבהם מתרחשת עלילת הסדרה מתבססים על אתרים ארכאולוגיים וממצאים אמיתיים, אשר אוירו בדייקנות ובפירוט רב. אף על פי כן, כדי שניתן יהיה לשלבם בעלילת הסדרה, נאלצו היוצרים לשנות את המיקום של חלקם. להלן רשימה של הערים המפורסמות ביותר והערים הבדיוניות המתבססות עליהן (לפי סדר הופעתן בסדרה):
סדר הפרקים.
ברצלונה, ספרד:
המסע בים (האוקיינוס האטלנטי, מצר מגלן, האוקיינוס השקט):
איי גלאפגוס, האוקיינוס השקט:
האוקיינוס השקט:
אמריקה הדרומית, ארץ האינקה (כיום אקוודור, פרו):
אלטיפלאנו, הרי האנדים (כיום בוליביה):
ארץ האינקה:
יער-העד של נהר האמזונאס (כיום בברזיל):
ארץ המאיה, חצי האי יוקטן (כיום בשטחי גואטמלה, בליז ומקסיקו):
הרומן המקורי.
כפי שמעידות הכותרות בשיר הסיום, הסדרה מבוססת על ספרו של סקוט אודל "ערי הזהב הנסתרות", אשר יצא לאור לראשונה בארצות הברית בשנת 1966. בשנת 1540 מצטרף אסטבן דה סנדובל (Estéban de Sandoval), מפאי בן חמש-עשרה, למשלחת ספרדית אל אזור סיבולה (Cìbola) המסתורי (באזור דרום-מערב ארצות הברית של ימינו) בחיפוש אחר שבע ערי הזהב של סיבולה. הזהב אינו מעניין אותו; הוא חולם לצייר מפות של אזורים המסומנים בינתיים כ"לא ידוע". בין חברי המשלחת: קפטן מנדוסה (Captain Mendoza) האכזר וצמא-הזהב וכן זיה טרויאנו (Zia Troyano), מתורגמנית בת שלוש-עשרה מבני הנאיאריט. שנתיים מאז יציאת המשלחת אסטבן בן השבע-עשרה הוא היחיד ששרד מכל חבריה (מלבד זיה, אשר שבה לכפרה). הספר כתוב בצורת זכרונותיו של אסטבן, היושב כעת בכלא בוורה-קרוס שבמקסיקו, מואשם בכך שלא מסר חמישית מן האוצר שמצאו לקופת המלך כנדרש בחוק. אסטבן כותב כדי להבין את עצמו, להבין מה אירע לו במהלך השנתיים הללו של קדחת הזהב המאיימת על כל חברי המשלחת והאם בעקבות כל מה שקרה הוא ראוי עדיין להיקרא אדם.
כמו כן ניתן לזהות בסדרה אלמנטים מתוך ספרים נוספים מאת סקוט אודל:
מדיות נוספות בזיכיון.
מהדורת ה-DVD.
במהלך העשור הראשון של המאה ה-21 יצאו לשווקים ברחבי העולם כמה מהדורות DVD של הסדרה המקורית. חלק ממארזי ה-DVD של עונות הסדרה כוללים בנוסף לכל 39 הפרקים תוספות מיוחדות שונות, כגון ראיונות עם צוות ההפקה והמדבבים של הסדרה, קטעים שהוסרו במקור מהסדרה המקורית והרישומים המקוריים שבהם צוירו מראש ה'שוטים' של עלילת הסדרה.
בשנת 2000 יצאה לשווקים בצרפת מהדורת ה-DVD של הסדרה בגרסה הצרפתית הכוללת שישה תקליטורי DVD.
39 הפרקים של הסדרה המקורית בגרסה האנגלית יצאו לשווקים בבריטניה ב-23 ביוני 2008. מהדורת ה-DVD יצאה לשווקים באוסטרליה במהלך אוגוסט 2008 ובצפון אמריקה ב-7 באפריל 2009.
פסקול.
פסקול הסדרה הצרפתי, השונה מן היפני, הולחן והופק על ידי חיים סבן ושוקי לוי. את שיר הנושא ביצע נועם קניאל.
סדרת המשך.
אדריאן סולז לאריווייר (Hadrian Soulez Lariviere) כתב את התסריט לסדרת ההמשך אשר יופק על ידי חברת Blue Spirit Animation וחברת Movie Plus (בבעלותו יוצר הסדרה המקורי ז'אן שלופן) עבור הערוץ הצרפתי TF1. בנובמבר 2008 הודיע ערוץ TF1 באופן רשמי על כך שהערוץ יפיק שלוש עונות חדשות לסדרה וציין כי כל עונה תעסוק במציאת שתי ערי זהב, כך שבסופו של דבר ימצאו הגיבורים את כל שבע ערי הזהב הנסתרות.
ברנרד דייריה (Bernard Deyries), שהשתתף בהפקת הסדרה המקורית, יהיה מעורב גם בהפקת סדרת ההמשך. ברנרד דייריה ציין בראיון וידאו במהדורת ה-DVD של הסדרה המקורית, אשר יצאה לשווקים במרץ 2008, כי התכנון הראשוני היה לייצר שבע סדרות, אחת לחיפוש אחר כל עיר זהב.
בדצמבר 2012, כמעט 30 שנה אחרי העונה הראשונה, עלתה לאוויר עונה שנייה, בת 26 פרקים חדשים בערוץ הצרפתי TF1. הדמויות נשארו ללא שינוי אך עוצבו מחדש, העלילה ממשיכה מאותו המקום בו נפסקה בסדרה המקורית. את המוזיקה לסדרת המשך שהופקה על ידי הערוצים הצרפתי והבלגי הלחין נועם קניאל. סדרת ההמשך שודרה בישראל בערוץ Zoom בדיבוב לעברית.
סרט קולנוע.
במרץ 2007 רכשה חברת ההפקה Movie Plus Group את הזכויות על הזיכיון מרשת NHK והודיעו כי הם מתכננים להפיק סרט קולנוע מונפש באורך מלא אשר יתבסס על העלילה המקורית של הסדרה. הפרויקט נכנס לשלבי הפקה במהלך 2008, אולם ככל הנראה חברת ההפקה החליטה לבסוף לדחות או לבטל את הפקת הסרט שכן באמצע שנת 2009 הורידה חברת Movie Plus Group כל אזכור לפרויקט מאתר האינטרנט של החברה.
כהנא
ז'אן הראשון, דוכס בורגונדיה
ז'אן הראשון, דוכס בורגונדיה (בצרפתית: Jean I de Bourgogne, מכונה גם ז'אן "ללא חת" Jean sans Peur; 28 במאי 1371 - 10 בספטמבר 1419) היה דוכס בורגונדיה מ-1404 עד מותו.
ביוגרפיה.
ז'אן נולד ב-28 במאי 1371, והיה בנם בכורם של פיליפ השני, דוכס בורגונדיה ושל מרגריט השלישית, רוזנת פלנדריה. החל ב-1384 החזיק בתואר דוכס נבר. ב-1385 נישא למרגרטה מבוואריה, בתו של אלברכט הראשון, דוכס בוואריה שהיה דוכס איְנו (כיום מחוז בדרום בלגיה), הולנד וזיילנד. מרגרטה ילדה לו שמונה ילדים ובהם פיליפ שירש את דוכסות בורגונדיה אחרי מותו ב-1419.
ז'אן השתתף במסע הצלב נגד הטורקים שארגן סיגיסמונד מהונגריה. ב-25 בספטמבר 1396 הוא לחם בגבורה בקרב ניקופוליס (שבו נפל בשבי, אך שוחרר על ידי אביו ב-1397 תמורת כופר נפש), ועל כך זכה בכינוי "ללא חת". ב-1404 מת אביו, וז'אן ירש את דוכסות בורגונדיה, וב-1405 מתה אמו והוא ירש את רוזנות פלנדריה וארטואה (כיום בצפון צרפת).
אביו של ז'אן, פיליפ השני, דוכס בורגונדיה שימש כעוצר הממלכה בשם אחיינו שארל השישי, מלך צרפת שלקה במחלת נפש ב-1392. אחרי מות פיליפ השני ב-1404, לואי הראשון, דוכס אורליאן שהיה אחיו הצעיר של המלך, שימש כעוצר הממלכה. אולם, ז'אן "ללא חת" טען לזכותו לשמש כעוצר במקום אביו. ב-23 בנובמבר 1407 נרצח בפריז לואי הראשון, דוכס אורליאן. ז'אן "ללא חת" לא הכחיש שידו הייתה ברצח. התפתחו מעשי איבה בין בית אורליאן לבין בית בורגונדיה.
הנרי החמישי, מלך אנגליה ניצל את העובדה שהצרפתים היו עסוקים במלחמת אחים, ופלש עם צבאו לצרפת באוגוסט 1415. התחולל קרב אז'נקור (בצפון צרפת) שבו נחלו הצרפתים מפלה ניצחת. רבים מאנשי האצולה הצרפתים נהרגו בקרב, ובהם שני אחיו של ז'אן "ללא חת", אך הוא וכוחותיו לא השתתפו בהגנה על צרפת. ב-1419 התנהל משא ומתן בין שארל יורש העצר (שארל השביעי, מלך צרפת לעתיד) לבין ז'אן "ללא חת". ב-10 בספטמבר 1419 הגיע ז'אן "ללא חת" לגשר העיירה מונטרו (שמדרום מזרח לפריז), שם היה אמור להימשך המשא ומתן, אך באותו יום הוא נרצח בידי אנשיו של יורש העצר שארל. בנו פיליפ ירש את דוכסות בורגונדיה בשם פיליפ השלישי.
בית החולים ארקהם